Ffonio 999



**Maint y grwpiau**

Grŵp cyfan

**Amser arfaethedig**

20 munud

**Dull**

Gwrando a thrafod

**Beth sydd ei angen arnoch**

****

**Trawsgrifiad recordiad sain ffonio 999**

**Cyflwyniad PowerPoint**

Amcanion dysgu

* + - * Dysgu sut i gael help yn ddiogel mewn argyfwng, gan gynnwys ffonio 999
			* Deall sut beth fydd ffonio 999, gan gynnwys pa fathau o gwestiynau
			a allai gael eu gofyn

## Trosolwg

Bydd y dysgwyr yn gwrando ar recordiad o alwad cymorth cyntaf ac yn trafod y wybodaeth allweddol y byddai angen iddyn nhw ei rhoi i’r triniwr galwadau, a’r hyn y gallen nhw ei wneud i beidio â chynhyrfu.

## Paratoi

## Dangoswch y trawsgrifiad o alwad 999, naill ai drwy ei argraffu a dosbarthu copïau i’r dysgwyr eu darllen, neu drwy ei ddangos ar y cyflwyniad PowerPoint.

Tynnwch sylw’r dysgwyr at y rheolau sylfaenol ar gyfer y sesiwn neu sefydlwch reolau sylfaenol. Sicrhewch fod
y dysgwyr yn cael cyfleoedd i ofyn cwestiynau a bod ganddynt ffordd o ofyn cwestiynau’n ddienw os byddant yn dymuno gwneud hynny. I gael arweiniad ar sut i wneud hynny, darllenwch y canllawiau [Creu amgylchedd dysgu diogel, cynhwysol a chefnogol.](https://firstaidchampions.redcross.org.uk/primary/guidance-and-support/)

## Sut mae cynnal y gweithgaredd

## Ysgrifennwch y gair “argyfwng” ar y bwrdd. Gofynnwch i’r plant a ydyn nhw’n gwybod pwy allai eu helpu mewn argyfwng cymorth cyntaf. Oes unrhyw un y gallen nhw droi ato pe baen nhw ar eu pen eu hunain? Ydyn nhw’n gwybod y rhif i’w ffonio? Ysgrifennwch eu syniadau ar y bwrdd. *Dylen nhw ddweud 999.* Gofynnwch pryd mae’r dysgwyr yn credu y byddai’n syniad da ffonio 999? Pa fath o help y gallai fod ei angen ar rywun?

## Gofynnwch i’r dysgwyr pa mor hyderus maen nhw’n teimlo ynglŷn â ffonio 999. Gofynnwch iddyn nhw roi sgôr o 1 i 10 i'w hunain, gyda 10 yn golygu hyderus iawn.

## Dangoswch y trawsgrifiad neu rhannwch y daflen waith. Darllenwch y trawsgrifiad i’r dysgwyr neu gofynnwch iddyn nhw ei ddarllen eu hunain fel unigolion neu mewn grwpiau bach. *Mae’r trawsgrifiad hwn yn seiliedig ar alwad 999 go iawn y gall addysgwyr wrando arni yma:*<https://www.bbc.co.uk/news/av/uk-england-derbyshire-38321371/girl-six-calls-999-after-mum-collapses>.

## Fel grŵp cyfan, trafodwch y cwestiynau canlynol:

## Oedd y ferch fach yn iawn i ffonio 999? Sut oedd hi’n gwybod y dylai hi ffonio? *(Oedd. Roedd hi’n gwybod y dylai hi ffonio am nad oedd ei mam yn ymateb mwyaf sydyn. Nid oedd hi'n gwybod sut i ddweud a oedd hi’n anadlu ai peidio, ond roedd hi’n gwybod bod rhywbeth o’i le).*

## Pa gwestiynau a ofynnodd y person ar yr alwad? *(Pa wasanaeth brys roedd ei angen arni, ble roedd hi’n byw, beth oedd wedi digwydd, faint oedd ei hoed/beth oedd ei henw, a oedd yr ambiwlans wedi cyrraedd – rhowch wybod i’r dysgwyr ei bod yn bosibl nad yr union gwestiynau hyn fydd yn cael eu gofyn bob tro, nac yn y drefn hon. Yn dibynnu ar yr hyn sy’n digwydd a faint yw oed y person, gallai’r bobl ar y ffôn esbonio'r hyn y gallwch chi ei wneud i helpu’r person, er enghraifft, sut i gywasgu’r frest os nad yw’n ymateb ond yn anadlu. Y cwestiynau allweddol a gaiff eu gofyn bob tro yw: 1. Pa wasanaeth brys sydd ei angen arnoch? Ble ydych chi? Beth ddigwyddodd? – fel bod y person ar ben arall y ffôn yn gwybod pa mor ddifrifol yw’r sefyllfa a pha help y gallai fod ei angen)*

## Pa wybodaeth y bydd angen i chi ei rhoi? *(Ble rydych chi a beth ddigwyddodd yw'r pethau pwysicaf i’w dweud).*

## Cwestiynau ychwanegol:

## Beth os nadoedd hi’n gwybod yr union ateb i unrhyw gwestiynau? (*Nid oedd ots – roedd hi’n bwysig ei bod hi’n ateb cystal ag y gallai ac yn dweud yr hyn roedd hi’n ei wybod*.)

## A yw gwybod pryd i ffonio 999 yn rhan bwysig o gymorth cyntaf? (*Ydy. Mae ffonio 999 yn rhywbeth y gallwch chi ei wneud bob amser i helpu, hyd yn oed os nad ydych chi’n siŵr beth sydd o’i le ar y person neu pa mor ddifrifol yw'r sefyllfa. Ffoniwch 999 ac fe gewch chi help).*

## Ewch drwy’r cwestiynau amlddewis yn y cyflwyniad PowerPoint i weld beth mae’r dysgwyr wedi’i ddysgu.

## Gweithgareddau sy’n ymestyn ac yn herio:

## Nawr gofynnwch i’r dysgwyr ystyried beth allai fod wedi helpu’r ferch i beidio â chynhyrfu? *E.e. roedd y person ar y ffôn yn garedig, canolbwyntiodd ar y cwestiynau.*

## Trafodwch sut gallai anadlu’n ddwfn ac yn araf helpu, neu sut gallai gwybod bod rhywun yn dod i helpu wneud i rywun deimlo’n well. Cyfeiriwch at y gweithgaredd addysgu Ymarfer sgiliau ymdopi ar y [dudalen sgiliau ymdopi](http://firstaidchampions.redcross.org.uk/primary/kindness-and-coping/coping-skills) os ydych chi wedi gwneud y gweithgaredd hwn, neu gofynnwch i’r dysgwyr feddwl am bum peth y gallai rhywun eu gwneud i deimlo’n well mewn sefyllfa fel hyn.

## Gweithiwch drwy stori Beth ar y cyflwyniad PowerPoint neu ar y dudalen we gyda’r grŵp. Os bydd gennych chi amser, gallech chi hefyd wylio’r [ffilm cymorth cyntaf – gwaedu](http://firstaidchampions.redcross.org.uk/primary/first-aid-skills/bleeding).

## S:\CT\Education Team\Product development\Youth\FAE curriculum project\3. Creative\Visual guidelines\Icons, illustrations, templates_final\Extras\BRC_FirstAid_Arrow_Solid_Colour_Mustard.pngCrynhoi

## Gofynnwch i’r plant beth maen nhw wedi’i ddysgu a phwysleisiwch y pwyntiau allweddol hyn:

## 1. Mae angen cydnabod bod rhywun yn sâl neu wedi’i anafu a bod angen help gan feddyg arno yn gyflym

## 2. Ffoniwch 999 a gofynnwch am ambiwlans

## 3. Gwrandewch ar y sawl sydd wedi ateb y ffôn ac atebwch ei gwestiynau gystal ag y gallwch

## Nawr ewch yn ôl i’r [dudalen Ffonio 999](http://firstaidchampions.redcross.org.uk/primary/safety/calling-999) er mwyn helpu’r plant i chwarae rôl ffonio’r gwasanaethau brys gyda’r gweithgaredd addysgu ymarfer galw 999.